Sekretari Kerry në Europë për bisedime për referendumin britanik
Sekretari amerikan i Shtetit zhvillon sot takime në Bruksel dhe Londër, për situatën e re urgjente të krijuar pas refrendumit të së enjtes, për daljen e Britanisë nga Bashkimi Europian.
Zoti Kerry bëri thirrje për bashkëpunim, me qëllim që të ruhet stabiliteti: Gjatë vizitës së tij në selinë e NATO-s në Bruksel, para se të shkonte në Londër. zoti Kerry tha se angazhimi i Britanisë në NATO është më i rëndësishëm se kurrë, pavarësisht daljes nga B.E.-ja. - tha Sekretari Kerry. Në Londër, zoti Kerry do të gjejë një situatë shumë të ndryshuar. Kryeministri konservator David Cameron njoftoi të premten dorëheqjen dhe në Partinë Laburiste të opozitës po kërkohet gjithnjë e më tepër, që udhëheqësi i saj, Jeremy Corbyn, të japë dorëheqjen, duke e fajësuar atë se dështoi të sigurojë mbështetje brenda Partisë Laburiste, për të penguar votimin për daljen nga BE: , thotë Stephen Kinnock me Partinë Laburiste. Ministrja e Parë e Skocisë, Nicola Sturgeon, një prej politikanëve më aktivë për të qëndruar në BE, i denoncoi udhëheqësit politikë të Britanisë, si jo kompetentë, në një intervistë që dha të dielën në televizionin e BBC–së ” Ministrja skoceze, po ashtu këmbënguli që Parlamenti i Skocisë e kishte fuqinë për t’i vënë veton daljes nga EU, duke refuzuar miratimin e saj. Skocia votoi me shumicë dërrmuese që Britania të qëndronte në Bashkimin Europian. Politikanja Sturgeon kishte paralajmëruar se ajo do shqyrtonte çdo mundësi për ta mbajtur Skocinë në BE, duke përfshirë edhe një referndum të dytë për pavarësinë e Skocisë nga Britania. Një peticion për përsëritjen e referendumit ka mundur të sigurojë më tepër se tre milionë firma, thuajse duke garantuar zhvillimin e një debati parlamenter, i cili mund t’i thellojë më tej çarjet brenda të dyja partive: asaj Laburisdte dhe asaj konservatore.